《南归舟中二首》
唐代·齐己

南归乘客棹，道路免崎岖。江上经时节，船中听鹧鸪。

春容含众岫，雨气泛平芜。落日停舟望，王维未有图。

长江春气寒，客况棹声闲。夜泊诸村雨，程回数郡山。

桑根垂断岸，浪沫聚空湾。已去邻园近，随缘是暂还。

作者简介：齐己（863年—937年）出家前俗名胡德生，晚年自号衡岳沙门，湖南长沙宁乡县祖塔乡人，唐朝晚期著名诗僧。